Diari Oficial de la Generalitat Valenciana


Sumari del DOGV 3234, del 04-05-1998 (1998/3192)

Informació pública de l'alternativa tècnica de Programa d'Actuació Integrada de la Unitat d'Execució R-14 d'Alcácer (València) i els seus corresponents projectes d'urbanització i reparcel·lació.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3234

Data del DOGV
:   04-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3192


Organisme emissor
:   Agrupació d' Interés Urbanístic de la Unitat d'Execució R-14 d'Alcàsser

Tipus de document
:   Anunci

Informació pública de l'alternativa tècnica de Programa d'Actuació Integrada de la Unitat d'Execució R-14 d'Alcácer (València) i els seus corresponents projectes d'urbanització i reparcel·lació. [1998/M3192]
  
L'Agrupació d'Interés Urbanístic de la Unitat d'Execució R-14 d'Alcácer (València) ha formulat alternativa tècnica de Programa d'Actuació Integrada de la Unitat d'Execució R-14 del Pla General d'Ordenació Urbana d'Alcácer (València), d'acord amb el que disposa l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que disposa l'article 48.1.c) de l'esmentada llei, s'exposa a informació pública, per termini de 20 dies, a comptar des de la publicació d'aquest anunci en el Diari Oficial de la Generalitat Valenciana, junt amb els estatuts i acords socials de l'Agrupació d'Interés Urbanístic, l'alternativa tècnica, projecte d'urbanització i projecte de reparcel·lació de la Unitat d'Execució R-14 d'Alcácer (València).
  
L'objecte de la present actuació és la realització de les obres d'urbanització i el desenvolupament urbanístic dels terrenys compresos en l'àmbit de la Unitat d'Execució R-14 del Pla General d'Ordenació Urbana d'Alcácer.
  
La notaria on estan protocol·litzats els documents que comprenen la dita unitat és la del notari de Picassent, el senyor Luis Pichó Romaní, carrer del Calvari, número 38.
  
Igualment es troba dipositada, davant l'Ajuntament d'Alcácer una còpia de l'esmentat expedient, número de registre 639/98.
  
Durant el període d'informació pública, i en hores d'oficina, podran formular-se al·legacions sobre l'alternativa tècnica, projecte d'urbanització i reparcel·lació, que podran ser objecte de pública consulta en la notaria esmentada, així com sol·licitar i obtindre una còpia de l'acta notarial per la qual es protocol·litza l'alternativa; així mateix, es podran consultar en l'Ajuntament les actuacions derivades de la documentació que dipositada en aquest i de presentar-hi, per a la seua incorporació a aquesta, altres alternatives tècniques que pretenguen competir amb l'exposada al públic. És possible la pròrroga per 20 dies addicionals si durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques tindrà lloc en la següent data hàbil a la conclusió del termini per a presentar-les, durant els 10 dies següents les actuacions podran ser objecte de consulta i al·legacions i els competidors podran associar-se unint les seues proposicions.